SET ปิดบวก4จุด ตาม”ดาวน์ฟิวเจอส์” พุ่ง170จุด หลังรัฐบาลสหรัฐฯบรรลุข้อตกลงความมั่นคงชายแดน
SET ปิดบวก4จุด ตาม"ดาวน์ฟิวเจอส์" พุ่ง170จุด หลังรัฐบาลสหรัฐฯบรรลุข้อตกลงความมั่นคงชายแดน โดยดัชนีปิดตลาดวันนี้ ที่ระดับ 1,642.49 จุด บวก 4.49 จุด หรือ 0.27% มูลค่าการซื้อขาย 3.49 หมื่นล้านบาท
12 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,642.49 จุด บวก 4.49 จุด หรือ 0.27% มูลค่าการซื้อขาย 3.49 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.18 น. (ตามเวลาประเทศไทย) อยู่ที่ระดับ 25,186 จุด บวก 168 จุด หรือ 0.67%
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้เป็นลักษณะของการสร้างฐานในแดนบวก ตามตลาดหุ้นในภูมิภาคเอเชียที่เคลื่อนไหวในแดนบวกกันเป็นส่วนใหญ่ จากสัญญาณข้อตกลงเบื้องต้นของรัฐบาลสหรัฐฯได้บรรลุข้อตกลงในการเจรจาประเด็นความมั่นคงบริเวณชายแดน เพื่อให้หน่วยงานของรัฐบาลสหรัฐฯสามารถหลีกเลี่ยงปัญหาชัตดาวน์ได้ภายในวันศุกร์ที่ 15 ก.พ.นี้ ซึ่งเป็นวันที่งบประมาณชั่วคราวสำหรับหน่วยงานรัฐบาลจะหมดลง
นอกจากนี้ ทางสหรัฐฯก็จะมีการเจรจาการค้ากับจีน ก็คาดหวังจะมีการเลื่อนใช้นโยบายภาษีออกไป จากกำหนดเส้นตายสำหรับการบรรลุข้อตกลงทางการค้าระหว่างสหรัฐและจีนที่กำหนดไว้ในวันที่ 1 มี.ค. อีกทั้งจะเห็นได้ว่าค่าเงินในเอเชียได้แข็งค่าขึ้น ทำให้เป็นแรงดึงดูดให้มีเงินไหลเข้ามา
สำหรับแนวโน้มการลงทุนในวันพรุ่งนี้ (13 ก.พ.) นายกรภัทร กล่าวว่า ตลาดฯน่าจะเป็นลักษณะค่อย ๆ ฟื้นตัวขึ้นอย่างต่อเนื่อง พร้อมให้แนวรับ 1,637-1,635 จุด ส่วนแนวต้าน 1,654-1,663 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTTGC มูลค่าการซื้อขาย 1,634.59 ล้านบาท ปิดที่ 67.50 บาท ลดลง 0.25 บาท
BEAUTY มูลค่าการซื้อขาย 1,408.1 ล้านบาท ปิดที่ 8.15 บาท เพิ่มขึ้น 0.45 บาท
AOT   มูลค่าการซื้อขาย 1,360.24 ล้านบาท ปิดที่ 68 บาท ราคาไม่เปลี่ยนแปลง
IVL มูลค่าการซื้อขาย 1,297.62 ล้านบาท ปิดที่ 46.50 บาท ลดลง 1 บาท
PTT มูลค่าการซื้อขาย 1,219.18 ล้านบาท ปิดที่ 48.50 บาท เพิ่มขึ้น 0.25 บาท
 
ตลาดหุ้นเอเชีย
